ദുരന്ത സാധ്യതാപ്രദേശങ്ങളില് നിന്ന് ആളുകളെ മാറ്റിപ്പാര്പ്പിക്കാന് നടപടി മുഖ്യമന്ത്രി തിരുവനന്തപുരം: അതി തീവ്രമഴ തുടരുന്ന എല്ലാ മേഖലകളിലും രക്ഷാ പ്രവര്ത്തനം ശക്തമാക്കാന് മുഖ്യമന്ത്രി വിളിച്ചു ചേര്ത്ത ഉന്നതതല യോഗം തീരുമാനിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സര്ക്കാരിന്റെ എല്ലാ സംവിധാനങ്ങളും ഇതിനായി രംഗത്തിറങ്ങും. ഉരുള്പൊട്ടല്, വെള്ളപ്പൊക്കം, മണ്ണിടിച്ചില് സാധ്യതയുള്ള പ്രദേശങ്ങളില് നിന്ന് ആളുകളെ പെട്ടെന്നുതന്നെ മാറ്റിപ്പാര്പ്പിക്കാന് നടപടിയെടുക്കണമെന്ന് യോഗത്തില് മുഖ്യമന്ത്രി പിണറായി വിജയന് നിര്ദ്ദേശിച്ചു.കോട്ടയം ജില്ലയടക്കം മഴക്കെടുതി രൂക്ഷമായ മേഖലകളില് കുടുങ്ങിപ്പോയവരെ രക്ഷിക്കാന് സാധ്യമായ എല്ലാ മാര്ഗങ്ങളും ഉപയോഗിക്കും. രക്ഷാ പ്രവര്ത്തനങ്ങളുടെ പുരോഗതി യോഗം വിലയിരുത്തി.ഗൗരവമായ അവസ്ഥയാണ് നിലവിലുള്ളതെന്ന് മുഖ്യമന്ത്രി പറഞ്ഞു. എന്നാല് അവസാനം വന്ന കാലാവസ്ഥാ പ്രവചനം ആശ്വാസത്തിന് വക നല്കുന്നതാണ്. കൂടുതല് മോശപ്പെട്ട അവസ്ഥയിലേക്കല്ല നാം പോകുന്നത് എന്നാണ് പ്രവചനം നല്കുന്ന സൂചന.കോവിഡ് മാനദണ്ഡങ്ങള് പാലിച്ച് വേണം ക്യാമ്ബുകള് ആരംഭിക്കേണ്ടത്. ഇക്കാര്യത്തില് പ്രത്യേക ജാഗ്രത പുലര്ത്തണം. ക്യാമ്ബുകളുടെ എണ്ണം വര്ദ്ധിപ്പിക്കാവുന്നതാണ്. മാസ്ക്, സാനിറ്റൈസര് എന്നിവ ക്യാമ്ബുകളില് ഉറപ്പുവരുത്തണം. ശൗചാലയങ്ങള് വൃത്തിയാക്കാന് പ്രത്യേകം സംവിധാനം ഒരുക്കണം. ആവശ്യത്തിന് ശുദ്ധജലം ലഭ്യമാക്കണം. ആരോഗ്യ പ്രവര്ത്തകരുടെ ശ്രദ്ധ ക്യാമ്ബുകളില് ഉണ്ടാകണം. ആവശ്യത്തിന് മരുന്നുകള് ഉണ്ടാകണം. വാക്സിന് എടുക്കാത്തവരുടെയും അനുബന്ധ രോഗികളുടെയും കാര്യത്തില് പ്രത്യേകം ജാഗ്രത കാട്ടണം. തീരദേശ മേഖലയില് ഇടക്കിടെ മുന്നറിയിപ്പ് നല്കണം. ദുരന്തസാധ്യത ഉള്ള പ്രദേശങ്ങളില് നിന്ന് ആളുകളെ ഒഴിപ്പിക്കാന് ജാഗ്രത പുലര്ത്തണം.ദേശീയ ദുരന്ത പ്രതികരണ സേന നിലവില് നല്ല സഹായങ്ങള് നല്കിവരുന്നുണ്ട്. ആവശ്യമുള്ളവര് അവരെ ബന്ധപ്പെടണമെന്ന് മുഖ്യമന്ത്രി പറഞ്ഞു. ആര്മി, നേവി, എയര്ഫോഴ്സ് എന്നീ സേനാവിഭാഗങ്ങള് ദുരന്ത ഘട്ടങ്ങളില് സംസ്ഥാനത്തെ നല്ല നിലക്ക് സഹായിച്ചവരാണ്. അവരെയൊക്കെ ഏകോപിതമായി ഉപയോഗിക്കാനാവണം.രക്ഷാ പ്രവര്ത്തനത്തിന് ആവശ്യമായ വള്ളങ്ങള്, ബോട്ടുകള് എന്നിവ ഒരുക്കണം. തദ്ദേശസ്വയംഭരണസ്ഥാപനങ്ങള് തങ്ങള്ക്ക് ലഭ്യമായ വള്ളങ്ങളുടെയും ബോട്ടുകളുടെയും ലിസ്റ്റ് തയ്യാറാക്കി വെക്കണം. ആവശ്യം വരുമ്ബോള് പെട്ടെന്ന് ഇവ ഉപയോഗിക്കാനാകണം. എസ്. ഡി. ആര്. എഫ് ഫണ്ട് വിനിയോഗത്തിന് ആവശ്യമായ നടപടികള് ജില്ലകള് കൈക്കൊള്ളണം.ഡാമുകളുടെ ജലനിരപ്പ് നിരീക്ഷണം ശക്തമാക്കണമെന്ന് മുഖ്യമന്ത്രി നിര്ദ്ദേശിച്ചു. മാറിപ്പോകാനുള്ളവര്ക്ക് മുന്നറിയിപ്പ് നല്കണം. പെട്ടെന്ന് മാറിപ്പോകാന് പറയുന്ന സ്ഥിതി ഉണ്ടാവരുത്. മുന്കൂട്ടി അറിയിക്കുകയാണ് പ്രധാനം. ഇക്കാര്യത്തില് ജില്ലാ കലക്ടര്, വൈദ്യുതി വകുപ്പ്, ജലവിഭവ വകുപ്പ് എന്നിവര് യോജിച്ച് നീങ്ങണം. വൈദ്യുതി വിതരണത്തില് പ്രശ്നങ്ങള് ഉണ്ടാകാതെ ശ്രദ്ധിക്കണം. പാലക്കാട് ജില്ലയില്കൂടി റെഡ് അലര്ട്ട് പ്രഖ്യാപിച്ചിട്ടുണ്ട്. അവിടെ മുന്കരുതല് ശക്തമാക്കണം. വെള്ളം ഒഴുക്കി കളയാന് ആവശ്യമെങ്കില് മോട്ടോര് പമ്ബുകള് ഫയര്ഫോഴ്സ് വാടകക്ക് എടുക്കണമെന്നും മുഖ്യമന്ത്രി നിര്ദേശിച്ചു. ഒക്ടോബര് 18 മുതല് തുറക്കാനിരുന്ന ഉന്നത വിദ്യാഭ്യാസ സ്ഥാപനങ്ങള് 20 മുതലാവും ആരംഭിക്കുക.പത്തൊമ്ബതാം തീയതി വരെ മഴ തുടരും എന്ന മുന്നറിയിപ്പിന്റെ പശ്ചാത്തലത്തില് ആ ദിവസം വരെ ശബരിമല തീര്ത്ഥാടനം ഒഴിവാക്കാനും യോഗം തീരുമാനിച്ചു. മലയോര മേഖലകളില് വാഹന ഗതാഗതം നിയന്ത്രിച്ചിട്ടുണ്ട്.റവന്യൂ വകുപ്പ് മന്ത്രി കെ രാജന്, ചീഫ് സെക്രട്ടറി ഡോ. വി. പി ജോയ്, സംസ്ഥാന പോലീസ് മേധാവി അനില് കാന്ത്, വിവിധ വകുപ്പ് സെക്രട്ടറിമാര്, മേധാവികള്, ജില്ലാ കലക്ടര്മാര്, വിവിധ സേനാവിഭാഗങ്ങളുടെ പ്രതിനിധികള്, ദേശീയ ദുരന്ത പ്രതികരണ സേനാ പ്രതിനിധികള് തുടങ്ങിയവര് സംസാരിച്ചു.അടിയന്തര സാഹചര്യം നേരിടാന് ആശുപത്രികള് സജ്ജം തിരുവനന്തപുരം: വിവിധ ജില്ലകളില് കനത്ത മഴ തുടരുന്ന സാഹചര്യത്തില് അടിയന്തര സാഹചര്യം നേരിടാന് ആശുപത്രികള് സജ്ജം. ആവശ്യമായ തയാറെടുപ്പുകള് ഉറപ്പുവരുത്താന് ആരോഗ്യ ഡയറക്ടര്ക്കും ആരോഗ്യ വിദ്യാഭ്യാസ ഡയറക്ടര്ക്കും മന്ത്രി വീണ ജോര്ജ് നിര്ദേശം നല്കി. മുന്നൊരുക്കം വിലയിരുത്താന് മന്ത്രിയുടെ നേതൃത്വത്തില് ജില്ല മെഡിക്കല് ഓഫിസര്മാരുടെ യോഗം ചേര്ന്നു. ആശുപത്രികളില് ആവശ്യമെങ്കില് പ്രത്യേക ചികിത്സ സംവിധാനമൊരുക്കും. മതിയായ മരുന്ന് ഉറപ്പുവരുത്തി. ക്യാമ്ബുകളില് കോവിഡ് പ്രോട്ടോകോള് പാലിക്കണം. രോഗലക്ഷണമുള്ളവരെ മാറ്റിപ്പാര്പ്പിക്കും. ക്യാമ്ബുകളില് ആവശ്യമെങ്കില് ആന്റിജന് പരിശോധന നടത്തും. മഴ തുടരുന്നതിനാല് പകര്ച്ചവ്യാധികള്ക്കും സാധ്യതയുണ്ട്. കോവിഡ് കാലത്ത് പകര്ച്ചവ്യാധിയുണ്ടാകാതിരിക്കാന് അധിക ജാഗ്രത ആവശ്യമാണ്. ശുദ്ധജലത്തോടൊപ്പം മലിനജലം കലരാതിരിക്കാന് പ്രത്യേകം ശ്രദ്ധിക്കണം. തിളപ്പിച്ചാറ്റിയതോ ക്ലോറിനേറ്റ് ചെയ്തതോ ആയ വെള്ളം ഉപയോഗിക്കണം. കൊതുക് പെരുകുന്നതിനാല് ഡെങ്കിപ്പനി, ചികുന്ഗുനിയ തുടങ്ങിയ കൊതുകുജന്യ രോഗങ്ങള്ക്ക് സാധ്യതയുണ്ട്. മലിനജല സമ്ബര്ക്കത്തിലൂടെ എലിപ്പനി പകരാനും ഇടയുണ്ട്. പ്രളയബാധിത മേഖലകളിലെ പകര്ച്ച വ്യാധികളില് ഏറ്റവും പ്രധാനമാണിത്. എലിപ്പനി പ്രതിരോധത്തിനുള്ള ഗുളികയായ ഡോക്സിസൈക്ലിന് എല്ലാ സര്ക്കാര് ആശുപത്രികളിലും സൗജന്യമായി ലഭ്യമാക്കും. ഇതിന് ഡോക്സി കോര്ണറുകള് സ്ഥാപിച്ചു. മലിനജലവുമായി സമ്ബര്ക്കത്തില് വരുന്ന സന്നദ്ധ പ്രവര്ത്തകരുള്പ്പെടെയുള്ളവര് ഡോക്സിസൈക്ലിന് ഗുളിക കഴിക്കണം.